ming030890/wiki-yue-high-quality huggingface dataset:
誇張

喺文學，誇張（粵拼：kwaa1 zoeng1；英文：hyperbole），又叫誇飾，係種修辭手法，即係指將事物描繪到明顯超出客觀事實。誇張可以係放大或者縮細事物嘅特質，例如大細、數量、作用、形象、特徵等。
誇張可以強調事物嘅特質，令佢嘅形象更鮮明、生動，加深印象。
修辭學嘅誇張並冇呃讀者嘅意圖，純粹係用嚟強調事物嘅特質，係預咗讀者分得出事實唔係咁誇張嘅。

例子
《木蘭辭》
「萬里赴戎機，關山度若飛。」
→ 「經過萬里奔赴戰場，翻越重重山峰好似飛緊咁快。」
粵語詩集《嬉笑集》嘅《昭君彈琵琶出塞》
「抱住琵琶就出關，擘開雙眼萬重山。」
→ 呢度話昭君一擘大眼就見到「萬重山」，唔係話佢真係見到一萬座山峰或者點咁誇張，而係話佢見到好廣闊嘅空間。
「亂石崩雲，驚濤拍岸，捲起千堆雪。」蘇軾《念奴嬌．赤壁懷古》
「忽有龐然大物，拔山倒樹而來。」沈復《兒時記趣》
西門氏

西門（粵拼：sai1 mun4）係唐人姓氏，喺《百家姓》裏頭排第486位，依家經已冇乜人用。
呢篇西門氏係同姓氏有關嘅楔位文章，重未寫完嘅。麻煩你幫手充實佢。
西門菲沙大學

西門菲沙大學，又寫做西門菲莎大學（英文：Simon Fraser University），係加拿大卑詩省本拿比市嘅一間公立大學。目前佢一共設立咗八個學系（Faculty）：社會科學系（全稱藝術同社會科學系），商業管理系，科學系，保健科學系，環境學系，通訊系（全稱通訊、藝術同技術系）、應用科學系同埋教育系。
蘇維埃

蘇維埃 (俄文：Совет，拉丁化：sovyet，直譯 「委員會」) 係一個代表工廠工人嘅委員會，嚟自社會主義嘅文化。呢個係十月革命之後嘅蘇俄所成立嘅主要政府模式。

歷史
喺1905年之後，俄帝國嘅大城市，特別係聖彼得堡，開始出現蘇維埃。到1917年二月革命之後，俄國臨時政府同蘇維埃曾經短期出現雙重分權嘅時間，各自都有部分嘅權力，維持咗8個月左右。到十月革命之後，俄國唔同嘅蘇維埃就一齊宣佈自己做俄國嘅政府，成立蘇俄。

名
因為蘇維埃係直接引致蘇聯嘅成立，所以好多時候講“蘇維埃”都會係講緊蘇聯。不過，其實呢啲委員會唔一定淨係俄國先有，而其他社會主義嘅運動亦會用，例如中華蘇維埃共和國或者愛爾蘭曾經出現嘅蘇維埃。唔同國家同時代嘅蘇維埃，並唔一定係支持蘇聯嘅意識形態同政策。
蘇紹聰

蘇紹聰，香港建制派（專業親中派）政治人、律師，曾經做過香港律師會會長（2016年－2018年）。

選舉經歷
喺2018年1月，蘇紹聰被委任為港區全國政協委員，係首位喺任內成為全國政協嘅律師會會長。2021年9月，佢成為香港特别行政區選舉委員會港區全國政協委員界別嘅委員。2022年，佢喺李家超無提政綱嘅情況下，有份提名李家超參與2022年香港行政長官選舉。
蘇聖瑪麗 (安大略省)

蘇聖瑪麗（英文：Sault Ste. Marie，法文：Sault-Sainte-Marie，花名：The Soo）係加拿大安大略省北邊嘅第三大城市。佢位於聖瑪麗河（英文：St. Marys River (Michigan–Ontario)）北岸，向南望係美國密之根州嘅同名城市。屬於阿爾崗瑪地區（英文：Algoma District）。喺 2006年人口有75,000。居民叫自己做Saultites。

種族
蘇聖瑪麗曾經係意大利人嘅移民地帶，所以有好多意大利人居住，其後原住民比較多。亞洲人口佔 7.8 %。

交通
蘇聖瑪麗有一個嗌蘇聖瑪麗機場（英文：Sault Ste. Marie Airport）（IATA：YAM，ICAO：CYAM）嘅機場，另外亦有一條嗌17公路嘅高速公路，嗰道亦有一條嗌國際大橋嘅橋，通去美國。公共運輸方面，蘇聖瑪麗嘅巴士公司係灰狗巴士（英文：Greyhound bus），同時亦有一間嗌Sault Ste. Marie Transit嘅短途巴士公司並存。蘇聖瑪麗嘅的士公司係積卡的士（英文：Checker Taxi）。蘇聖瑪麗響2001年前有鐵路行走，但係嗰間鐵路公司（英文：Algoma Central Railway）已經喺2001年執笠。

冬天有
Bon Soo Winter Carnival
Searchmont-滑雪場地
呢到有一個商場Station Mall，係一個安大略省北邊最大嘅商場。
蘇翊鳴

蘇翊鳴（粵拼：sou1 jik6 ming4，2004年2月18號—），中華人民共和國吉林省吉林市人，係中國男子單板滑雪運動員。
2022年蘇翊鳴代表中國參加咗2022年冬季奧林匹克運動會，攞到冬奧會單板滑雪男子大跳台冠軍，做咗中國首個單板滑雪奧運冠軍，並以17歲362日嘅年紀成為中國最後生嘅冬奧冠軍。
蘇耀波

蘇耀波，香港親中派政治人物兼基督教界人士，道風山基督教墳場經理。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
西貢南邊圍旅遊巴失事

西貢南邊圍旅遊巴失事係宗嚴重交通意外，2008年5月1號喺香港西貢區南邊圍發生，造成19死43傷，做香港第二多人死之車禍。

出事經過
2008年5月1號朝早8點半，兩架載有幾十名日本神慈秀明會香港分會教友嘅旅遊巴準備由慈雲山分會前往西貢市竹洋路教會香港總部參加每月例行崇拜，至到朝早9點02分，其中一架載有61名乘客，由伍氏兄弟旅運公司擁有，配新亞車身嘅Isuzu LT132P旅遊巴（車牌JZ6686）駛到西貢公路南邊圍時，懷疑車速太快及煞車皮磨損，喺斜路落斜轉入迴旋處時失平衡，全車翻側喺隔音屏障旁，車頂隨即壓向乘客，導致大量乘客被困喺車頂同座椅之間，而司機受輕傷而可以自行爬出車廂，不過隨後俾警方以危險駕駛導致他人死亡罪名拘捕。另一架同行旅遊巴就安全抵達目的地。

救援
香港消防處喺意外後9分鐘趕抵現場，14人當場証實死亡，另外4人送去醫院後証實不治。由於死者眾多，當局自2003年屯門公路雙層巴士失事後首次喺大型意外現場設置臨時停屍間充氣帳篷。所有死者都係29至83歲女性，而傷者年齡就介乎2至85歲，有傷者話事發前車速太快。警方及消防出動300幾人，政府飛行服務隊亦協助運送傷者，最後一名傷者喺意外發生大概3個鐘後被救出。傷者被送去8間醫院救治，醫院管理局啟動緊急應變，而行政長官曾蔭權就到接收最多傷者嘅將軍澳醫院探望，然後亦到車禍現場視察，視察期間走到臨時停屍間為死難者祈禱，佢表現哀傷並形容今次意外係香港近年最嚴重車禍，又要求有關部門徹查意外原因並為死傷者家屬提供適切援助。
意外發生後，警方設立3條熱線畀市民查詢交通意外嘅死傷者資料，民政事務總署喺將軍澳醫院、聯合醫院、廣華醫院、伊利沙伯醫院及沙田威爾斯親王醫院設立5個援助站為市民提供協助同埋畀市民查詢。
事故中一名45歲女傷者留醫4日，延至5月5號不治，令死亡人數升至19人。

後續、審訊及判決
為免同類事故再發生，路政署事發後喺事發路段髹上黃線，提示駕駛者減速。
出事司機孔令國事後被控「危險駕駛引致他人死亡」罪名，並承認控罪。2009年6月19號，孔令國喺區域法院判刑；法官指出，由於案發時危駕致死嘅刑罰並未提高（相關罪行嘅最高刑罰喺2008年7月4號，即事發後兩個月提高至監禁10年），因此以5年監禁作量刑起點，但由於佢認罪，所以判入獄3年4個月，另停牌3年。律政司及後不滿被告停牌期太輕，提出覆核。上訴庭喺2010年4月15號裁定律政司上訴得直，被告停牌期由3年加到6年。
西貢半島

西貢半島同附近離島都係靠街渡(渡音島)來往。
西貢半島係香港新界東面一個半島。半島個名係來自中間南岸嘅西貢。雖則佢叫西貢半島，但係行政上分屬三個區，南面係西貢區，北面係大埔區，而西北面就係沙田區。
西貢半島絕大部份都係鄉下地方，唔似其他地方好似變市區。成個半島差唔多都係郊野公園。而佢東北岸個海下灣重係法走海岸公園，受到保護。西貢半島係行山好去處，有成100千米嘅麥理浩徑就響南面北潭涌開始。
呢度有好多水上活動玩，好似獨木舟、潛水、游水。海下灣重係落水睇珊瑚好地方 ，啱晒潛水新手。
半島中南岸，西貢有好多漁村，海邊有好多海鮮賣，有唔少餐廳，有天后廟，亦有好多人中意幫襯嘅滿記甜品。
北岸黃石係燒烤勝地，好多人來睇景。不過為咗保護環境，北潭涌到黃石限制車入，無批準係唔畀入。
西貢半島周圍好多島，例如滘西洲、橋嘴島、糧船灣洲、白沙洲、羊洲，鹽田仔等等。夏天好多人坐街渡或者舢舨出牛尾海。
西貢將軍澳政府綜合大樓

西貢將軍澳政府綜合大樓係香港一座政府大樓，喺新界西貢區將軍澳坑口培成路38號，2011年啟用。入面設施包括坑口體育館、坑口社區會堂、西貢民政事務處、西貢區議會秘書處。
西貢朋友

西貢朋友 （英文：Sai Kung Friends FC）係香港一隊足球隊，而家佢喺香港足球總會嘅會籍借咗畀葛士寶打香港乙組足球聯賽。球會地址係九龍大角咀通州街81-87號金堡工業大廈9樓B。
西貢壁球場

西貢壁球場，香港室內體育館之一，專門玩壁球，喺西貢惠民路，英文叫Sai Kung Squash Courts。行政上歸西貢區。
西貢區議會

西貢區議會係香港18個區議會之一，係負責處理新界西貢區（包括西貢市，西貢離島同埋將軍澳新市鎮）嘅地區事務。
呢區而家共有29個民選議員同2個當然議員（區內各鄉事委員會主席）。
秘書處同會議廳原本喺西貢市嘅西貢政府合署，因為太過遠，好多將軍澳區議員都要到西貢開會，好唔方便。隨住西貢將軍澳政府綜合大樓起好使用，就喺2012年嘅7月就搬入將軍澳坑口。地址喺將軍澳培成路38號西貢將軍澳政府綜合大樓四樓。
西貢及坑口

西貢及坑口（英文：Sai Kung and Hang Hau，代號Q1）係香港西貢區議會下轄嘅其中一個雙議席選區，2023年設立，範圍主要係西貢區嘅西貢同坑口一帶。
西貢戶外康樂中心

西貢戶外康樂中心，香港度假營之一，宿營營地，喺西貢對面海區康健路廿一號，英文叫Sai Kung Outdoor Recreation Centre。行政上歸西貢區。歸康樂及文化事務署管。一九八五年啟用。
營容得落二百卌八人，有種種康樂設施。營舍一棟，樓高三層，八人房卅一間。
西貢政府合署

西貢政府合署係香港一座政府合署，喺新界西貢親民街34號，1984年啟用。入面設施包括西貢公共圖書館。
鄭桓公

鄭桓公姬友（？—前771年），係西周末年諸侯國鄭國嘅開國君主。對於鄭桓公嘅身份，唔同人有唔同見解，《史記》話佢係周厲王個細仔、周宣王個庶細佬，《竹書紀年》就話佢係周宣王個仔。

建立鄭國
周宣王二十二年（前806年），姬友獲封為諸侯，建立鄭國。人民愛戴姬友，周幽王繼位之後，姬友獲封為太傅。周幽王在位嗰陣，西周國力衰微，姬友驚幽王嘅昏庸殘暴會累死同樣響王畿入面嘅鄭國，所以諗住將鄭國由靠近西周首都鎬京嘅鄭搬去另一道。佢問大臣太史伯佢應該將國家搬去邊，太史伯叫桓公唔好搬去南面，因為南面嘅楚國開始強勁，對鄭國嘅發展會有影響；又叫桓公唔好搬去西面，因為西方人貪心。鄭桓公最後向虢國、鄶國買十里地，將鄭國搬去東面，東面嘅新領土叫新鄭，亦即係將來晉國嘅都城。

過身
鄭桓公成為司徒之後第三年（前771年），犬戎攻入鎬京，隊冧周幽王。鄭桓公響戰亂入面亦都被犬戎殺死，太子姬掘突繼位，成為鄭武公。
鄭有福

鄭有福係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
鄭柏林

鄭柏林（英文：Jacky Cheng Pak Lam，別名：小柏林、柏林仔；1985年5月22號—）係前香港童星，當時佢嘅「冬菇頭」髮型同柏林週記嘅演出深入民心，佢通曉粵語、普通話同英語，喺香港大學生物科技系畢業之後，先後加入聖約翰救傷隊同香港警務處，而家係警察機動部隊總督察（第三訓練隊）。

簡歷
1989年至1993年，鄭柏林參與演出香港電台嘅《親親孩子天》、《柏林週記》等電視劇，以「冬菇頭」嘅形象成名。喺1990年代，鄭柏林參與演出多部香港電影，包括《小飛俠》、《踢到寶》、《一咬OK》、《契媽唔易做》、《追日者》、《帶子洪郎》、《愛的世界》等。佢曾經同梁朝偉、黃秋生、曾志偉等多位香港演員合作過。1990年，鄭柏林同另一位童星黃坤玄一齊憑《愛的世界》獲得第35屆亞太影展最佳童星獎。
中學時期，鄭柏林就讀喇沙書院，中五會考考到24分，成功喺原校升讀中六理科，主修化學、生物、物理。2007年喺香港大學生物科技系畢業；畢業後成功投考加入聖約翰救傷隊，2007年8月6號投考成功成為香港警務處見習督察，2008年4月12號喺香港警察學院畢業。

屋企
2012年12月15號，鄭柏林同拍拖兩年嘅女朋友劉律心（Yvonne）結婚，並且穿上警察禮服舉行婚禮，而家有一個仔。
鄭東河

鄭東河，係大韓民國嘅一個男藝人同埋歌手。
鄭東煥

鄭東煥，係大韓民國嘅一個男藝人同埋演員。
鄭林

鄭林（粵拼：zeng6 lam4；1908年—1987年10月19號），原名趙汝森（ziu6 jyu5 sam1），字林泉（lam4 cyun4），山西永濟人，係中華人民共和國政治人、書法家。
1933年，鄭林加入中國革命互濟會，1934年加入中國共產黨。後任中共晉綏邊區特委組織部部長，綏蒙區委宣傳部部長等職位。中華人民共和國成立後，歷任太原市副市長、中共山西省委常委、統戰部部長、書記處書記、副省長、政協主席。出版有《鄭林風範》、《鄭林書法集》等書法著作集。
1987年10月19號鄭林過身，終年79歲。
西安

西安（粵拼：sai1 on1；舊英文名：Sian；普通話拼音：Xi'An）喺中國陝西，家下係個地級市，叫西安市，亦係陝西省城。

歷史
西安古時叫做長安、京兆，因為喺古時西安就係中國嘅首都。早喺漢朝時代，劉邦就將首都設喺西安，叫長安。之後好多個朝代都以西安作為首都，例如唐朝。
喺唐朝嗰陣西安已經係國際化大都會，成日都有外族人嚟西安定居。韓愈就曾經話「長安米貴，居大不易」，係因為太多人湧入西安嚟工作。但係由於西安屬內陸，氣候冇咁好，加上安史之亂後唐朝成日打仗，結果越嚟越殘破。唔少西安人落到去江南，結果由宋朝開始，西安已經唔再繁榮，到清朝臨亡國嗰陣，更得番十幾萬人口。
中華人民共和國成立之後，西安成為咗陝西省省會。

氣候
西安氣候屬半乾旱氣候同副熱帶濕潤氣候之間。

名勝
因為曾經係中國首都，西安名勝有好多，唔少都畀市政府保留咗。
秦始皇陵（包括秦始皇兵馬俑）
華清池
半坡遺址
漢朝陵墓群
唐朝陵墓群
西安城牆
西安行宮
驪山
阿房宮遺址
西孟加拉邦

西孟加拉邦（孟加拉文：পশ্চিম বঙ্গ）係印度東面嘅邦，首府加爾各答。

地理
西孟加拉邦喺印度東部，北面係喜馬拉雅山脈，東面孟加拉，南面孟加拉灣，而西面係比哈爾邦同賈坎德邦，面積大概88,752平方公里，以面積計係印度第十四大邦。

首府
首府架利吉打（又叫加爾各答）係印度一個重要城市，曾經係英國殖民時期嘅印度首都。這座城市以其殖民建築、文化遺產和繁華的商業活動而著稱。

人口
西孟加拉邦係印度人口最多嘅邦之一，擁有豐富嘅民族和文化多樣性。

語言
西孟加拉嘅官方語言係孟加拉語，不過英語同印地語都好普遍。

文化
西孟加拉擁有悠久嘅文學、音樂、舞蹈同藝術傳統。著名文學家羅賓德拉納特·泰戈爾同導演薩耶哲雷都係西孟加邦拉出身。

經濟
主要產業：西孟加拉邦嘅經濟基於農業、工業同服務業。該邦係印度主要嘅稻米同茶葉生產地之一，特別係高品質嘅大吉嶺（Darjeeling）茶都好出名。
工業：西孟加拉亦都有發達嘅工業基礎，包括製造業、紡織業同化工業等。

旅遊景點
自然美景：西孟加拉邦有好多自然景點，包括喜馬拉雅山脈嘅山區、大吉嶺嘅茶園同宣德班（Sundarbans）國家公園，個公園最出名係佢豐富嘅生物多樣性同孟加拉虎。
文化遺產：西孟加拉有好多歷史遺址同文化景點，例如架利吉打嘅印度博物館、維多利亞紀念堂同霍利節嘅慶祝活動。

社會與政治
政治：西孟加拉邦有長久嘅政治歷史，曾經係印度共產黨嘅重要據點，邦內政治形勢對佢哋社會同經濟發展有一定影響。
社會問題：同印度其他地方一樣，西孟加拉亦都面臨貧窮、教育同基礎設施呢啲社會問題。
西安城牆

西安城牆，係一條長方形圍著陝西省西安市城區嘅人造河流，係明朝初年唐長安城皇城嘅基建。西安城牆有軍事防禦作用，係中國有規模嘅古城牆。嚮1961年，中華人民共和國國務院公佈，西安城牆係第一批全國重點文物保護單位之一。

歷史
明朝朱元璋封次子朱樉做秦王。洪武三年（1370年）開始，興建西安城牆同埋秦王府。崇禎十六年（1643年），李自成攻入西安城牆，第年（1644年）就此自稱皇帝，國號大順。

構造
西安城牆係長方形，東牆長2590米，西牆長2631米，南牆長3441米，北牆長3241米，周長13.75公里。城牆圍著嘅面積約12平方公里，係唐長安城嘅七分之一。
西安街

西安街（英文：Sai On Street），係香港香港仔一條馬路，由成都道開始，去到香港仔大道。街名係嚟自中國古都西安。
西安事變

西安事變係中華民國國民政府一場內部政變，響1936年12月12號由當時東北軍領袖張學良同當時西北軍領袖楊虎城發動，響陝西西安扣押當時國民政府軍事委員會委員長蔣介石，逼佢停止剿滅中國共產黨，聯同一齊抗日。
中共派周恩來等人去西安談判。「西安事變」和平解決，亦促成隨第二次國共合作，抵抗日本。
蜜桃成熟時33D

《蜜桃成熟時33D》（英文：The 33D Invader）係套2011年香港電影，由錢文錡執導，吳晴晴、加藤鷹、吉澤明步主演。套戲用咗經典鹹片《蜜桃成熟時》個名，但情節無關連。
蜜源標記

蜜源標記（Nectar guides）係花一啲圖案，用來引一啲傳花粉嘅動物，話畀佢哋聽呢度有花蜜。
有啲圖案係人都睇到，有啲就要，曉睇紫外光嘅動物先睇到，例如向日葵嘅標記。紫外光之下，標記中間會黑啲，蜜腺。
蜜獾

蜜獾（Mellivora capensis）係一種鼬科動物，再細分成「蜜獾亞科」同「蜜獾屬」。非洲嘅大部分地區、亞洲嘅伊朗東部、伊拉克南部、巴基斯坦同印度西部都有蜜獾分佈。咁多年嚟，佢哋一路喼著健力士世界紀錄嘅「最大膽動物」紀錄。出名咁膽大，搞到好少動物園願意收養佢哋。

解剖學
背面同側面睇蜜獾個腦（Mellivora indica）。
蜜獾體型較獾（Meles meles）細。全長60至102厘米，尾長16至30厘米。公比較重，達9至14公斤之間；乸比較輕，由5至10公斤不等。佢哋無外耳殼，頭頂連背脊由白色毛包住。

行為
蜜獾係一種幾惡嘅動物，食性廣泛，嗅覺極靈敏，食物包括蜂蜜（中文名嘅來源），白蟻、蠍子、箭豬、野兔、龜、大到一公尺咁上下嘅鱷魚等。主要生活喺草原至撒哈拉沙漠地帶。
2002年國家地理頻道拍咗部紀錄片，個名叫做「蛇嘅殺手：喀拉哈里沙漠嘅蜜獾」。呢部片入便，一隻叫「奇離文（Kleinman）」嘅蜜獾同蛇掙食。佢響蛇個口入便搶走食物，就響嘶嘶聲叫緊嘅蛇面前好隨便噉慢慢食咗落去。跟著佢又去捉嗰條蛇嚟食。條叫做「鼓腹噝蝰（Bitis arietans）」嘅毒蛇係佢最鍾意食嘅毒蛇之一。佢咬死咗條蛇，開始食。同蛇搏鬥嗰陣，佢亦都畀條蛇咬嚫。奇離文響條死蛇側邊暈到...兩粒鐘之後，佢又醒返，爬起身，等麻痹過咗之後，繼續食嗰條蛇，跟著再去捕食。呢挺兇殘大膽嘅天性令到蜜獾獲得超強敵手嘅形象。
蜜獾仲識掘啲小型囓齒動物嘅洞穴，㧸佢哋出嚟，捉住打下牙祭。蜜獾嘅前爪好大，掘洞穴相當有效。啲洞穴入便有囓齒動物嘅話，一般嚟講佢哋都會成功。不過都蜜獾都仲係有麻煩嘢，就係，第啲動物驚佢，知到佢呢招犀利，所以啲肉食鳥同豺就乾脆經常響蜜獾掘嗰陣時喺佢側邊及住，搵時機偷蜜獾㧸出洞穴驚到四位亂咁踵嘅囓齒動物。

捕食
成年蜜獾比較兇猛，皮膚又厚而鬆弛，令佢哋好難被捉住或者窒息，所以好少成為獅子同豹嘅獵物。老弱嘅蜜獾較容易俾獅子、豹同埋蟒蛇捕獵，不過老嘅蜜獾都會極力保衞自己。例如喺Animal Planet一個節目[未記出處或冇根據]，一隻差唔多冇牙、而且盲咗一隻眼嘅老蜜獾乸，都花咗一隻豹成個鐘頭先至獵殺到。
蜜瓜

蜜瓜（Cucumis melo）係一種典型嘅藤蔓類草本植物，亦係一種常見生果。
蜜糖

蜜糖（粵拼：mat6 tong4）係蜜蜂竇入面嘅花蜜變成，蜜蜂喺開花植物嘅花入面，採到花蜜，釀製成蜜。

成分
睇埋：葡萄醣
蜜糖嘅成分除咗葡萄醣、菓醣之外重含有各種維生素、礦物質同氨基酸。一千克蜂蜜，熱量有二千九百四十卡路里。
蜂蜜含水分少，細菌同酵母菌在佢之中，難以生存，因此蜂蜜並唔需要放入雪櫃保存，有啲厭氧菌，如肉毒桿菌，可以以非活性嘅孢子形態留喺入便，因為嬰幼兒腸胃等消化器官非常幼嫩，胃酸嘅分泌較差，所以，一歲內嘅孲𤘅子，唔可以食無經過消毒嘅蜜糖。蜜糖嘅孢子並唔會繁殖產生毒素，一般情況下，蜜糖嘅厭氧菌，並無人體內繁殖嘅危險。
人體來講，蜂蜜易吸過蔗糖（砂糖嘅主要成份），因為蜜糖係由單醣類嘅葡萄醣同果醣構成，可以畀人體直接吸收，而唔使酶分解。

狂蜜病
有《香港醫學雜誌》報告，飲用蜜糖可能中毒，含梫木毒素（英文：grayanotoxin），狂蜜病病徵包括胸痛、頭暈、視力模糊，最嚴重會血壓低，似心肌梗塞中毒。
蜜桃色

蜜桃色色彩座標HTML#FFE5B4數值限制範圍：友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
蜜桃肉嘅色
蜜桃色，有時簡稱桃色，係隻黃色，似蜜桃肉，黃中偏橙。
蜜瓜包

蜜瓜包係日本一種包，面頭有格仔花紋嘅曲奇脆皮，外型同香港嘅菠蘿包有啲似，本身亦冇任何蜜瓜嘅成份。
蜜瓜屬

蜜瓜屬（粵拼：mat6 gwaa1 suk6；學名：Cucumis）既係葫蘆科屬下嘅一個屬，又係藤木嘅草本植物，喺熱帶同亞熱帶地區入面成日見到佢。佢屬下有大概40個品種，而啲果係又甜又清香。
維基物種有資料講：蜜瓜屬
金子豐

金子豐（1979年10月16號—）係日本足球員，司職中場，效力過愛媛FC。
金子彩花

金子彩花 ，係日本嘅一個女藝人同埋配音員。
金子拓郎

金子拓郎（1997年7月30號—）係日本足球員，打中場位置，效力北海道札幌岡薩多。
金子昌廣

金子昌廣（1991年2月2號—）係日本足球員，司職中場，效力金澤薩維根。
金子真由美

金子真由美 ，係日本嘅一個女藝人同埋配音員。
金子翔太

金子翔太（1995年5月2號—）係日本足球員，司職前鋒，效力清水心跳。
金子誠

金子誠（1975年12月9號—）係日本足球員，司職中場，效力過甲府風林。
金字塔

金字塔指一啲建築物個面係幾塊三角形，佢哋個尖會聚喺頂，似正三角、四角、甚至多角錐體。尖頂兼兩邊斜就好似唐金字，所以叫金字塔。
世界好多地方都有起金字塔。最出名喺埃及，有大量金字塔。而墨西哥就有最大嘅金字塔。埃及嘅金字塔總共有4座[未記出處或冇根據]。
金子有希

金子有希 ，係日本嘅一個女藝人同埋配音員。
趙堯珂

趙堯珂（1995年2月19號—）係中華人民共和國女演員同歌手，四川成都人，喺三藩市大學金融系畢業，可米國際影視旗下團體KOGIRLS成員之一，團內擔任副唱。曾先后出席《謊言西西里》全球首映禮同《刺客列傳》首播發佈會。喺網絡劇《國民老公》飾演宋相思一角引起關注。2018年參加《創造101》，最終名次係24名。

KOGIRLS作品
想搵《KOGIRLS》嘅作品，請睇「KOGIRLS § 音樂作品」。
趙嬰齊

趙嬰齊（粵拼：ziu6 jing1 cai4，—前115年）係南越國嘅第三代君主，諡號明王。佢係南越文王趙眜個仔，西元前122年到前115年在位。
佢在位嘅時候，廢除皇帝嘅頭銜，改稱國王。佢揾咗一個南越人老婆，生有一個仔趙建德。南越老婆死咗，又揾樛氏做老婆，係大漢嘅邯鄲人，生有一個仔趙興。佢死前唔聽丞相呂嘉嘅話，傳位畀趙興。
趙在允

趙在允，係大韓民國嘅一個男藝人同埋演員。
趙子翹

趙子翹（英文：Jason Chiu）係香港親中派政治人物兼創新科技界商人，創奇思公司(Cherrypicks Limited)創辦人兼行政總裁。

經歷
1999年底，佢辭去德勤環球高科技及電訊總監一職，2000年佢同從事電訊業嘅中學同學陳甘泉等人一齊成立創奇思公司(Cherrypicks Limited)，專注開發手機應用程式。首個項目係一個專為中五會考生提供放榜資訊，並透過SMS通知學生全港學校中六預科剩餘學位嘅服務。
2000年科網股泡沫爆破令佢喺創投基金籌得嘅創業資本化為烏有，之後佢喺中國開發針對大學生嘅社交媒體「優點」，最後賣盤輾轉成為人人網。
近年佢投入咗一啲支援香港初創企業嘅工作，喺一啲創業公司、科技培育公司同埋共享工作空間身兼天使投資者、顧問、導師（例如：香港城市大學HK Tech 300 創新創業計劃）。

政治參與
佢係香港親中派人士，有份參與親中派組織團結香港基金，同埋香港貿發局一帶一路及大灣區委員會等組織。2016年香港立法會選舉，佢亦有份為資訊科技界親中派候選人楊全盛助選。2018年佢獲行政長官林鄭月娥委任為港大校委，有份參與解僱戴耀廷嘅決定。另外，佢亦喺2021年香港選舉委員會界別分組選舉入面經工業（一）界別自動當選。
趙婷

趙婷（英文：Chloé Zhao，1982年3月31號—），喺北京出世，係喺美國做英文獨立電影嘅導演、製片人同編劇。2021年，憑《浪跡天地》攞到第78屆金球獎最佳導演同第93屆奧斯卡金像獎最佳導演獎，係繼臺灣電影導演李安之後，第二位攞到金獅獎、金球獎同奧斯卡金像獎嘅唐人導演。

早期生活
趙婷喺北京出世，老豆係首都鋼鐵公司前總經理趙玉吉，生母喺醫院返工，後母係演員宋丹丹。
趙婷細個嗰時已經性格開朗，鍾意睇漫畫、偶像係米高積臣，亦都鍾意睇王家衛啲戲。佢十六歲去英國倫敦私立寄宿學校讀書，喺2000年一個人搬去美國洛杉磯韓國城，喺當地嘅公立學校讀完高中課程，之後喺美國私立文理學院曼荷蓮學院政治學畢業，畢業之後打過散工，再之後入紐約大學帝勢藝術學院（英文：New York University Tisch School of the Arts）學製作電影，跟 Spike Lee（英文：Spike Lee） 學嘢，期間識到之後變成攝影師同佢男朋友嘅Joshua James Richards。

導演生涯
2015年，趙婷執導嘅第一條長片《哥哥教我唱的歌》喺日舞影展首映，係其中一條美國官方競賽片。2017年，佢第二部導演電影《騎士》喺第七十屆康城影展嘅導演雙週單元放映，贏咗個藝術電影獎；嗰條片得到嘅評價以正面居多，喺爛番茄上面持有98%嘅新鮮度，同時令到佢出咗名。美國演員兼製片人法蘭絲麥杜雯喺2017年多倫多國際影展睇完《騎士》之後話即刻話要同趙婷合作，喺第二年三月嘅第33屆獨立精神獎（英文：33rd Independent Spirit Awards）頒獎典禮見面，協定改編《無依之地》。
第三部長片《無依之地》喺2020年上映，喺第77屆威尼斯影展攞到最佳影片金獅獎。佢亦都成為咗第一位攞到金獅獎嘅唐人女性。呢條片仲贏咗第78屆金球獎最佳劇情片同最佳導演，係金球獎最佳導演嘅第一位亞裔女性、第二位亞裔（喺 2006年李安嘅《斷背山》之後）、第二位女性（喺2009年嘉芙蓮 碧格露嘅《危機倒數（英文：危機倒數）》後面）。

未來發展
2018年3月，有報道話亞馬遜影業（英文：Amazon Studios）會推出趙婷編導嘅一部傳記片，講美國史上第一個黑人法警 Bass Reeves（英文：Bass Reeves） 嘅事。2018年9月，漫威工作室請趙婷執導漫威電影宇宙第廿六部電影作品《永恒族》，條片預計會喺 2021年11月5號喺美國上映。
視線

視線（英文：sightline）係指一個觀察者同佢望緊嗰件物件之間成嘅直線。
視窗

視窗（英文：window，粵拼：win1 dou4）係使用者界面上一個可視範圍。視窗一般都係長方形，包含住各種控件，係用嚟輸入同輸出嘅界面。
視網膜

視網膜（retina）係眼嘅一部份，位於隻眼最後，上面有感光細胞，會將光轉化成神經訊號。
視覺固定

視覺固定（visual fixation）喺視覺研究上係指對眼望實某一個區域，喺若干秒之間停留喺嗰個區域之內。要留意嘅係，眼好少可會真係完全唔郁，所以視覺固定指嘅係停留喺個區域以內，郁嘅幅度好細，未至於大到會離開嗰個區域。
谷口節

谷口節 ，係日本嘅一個男配音員。

配音作品一覽
呢個表唔完整，歡迎加料。
谷口功

谷口功（1991年2月16號—）係日本足球員，司職後衞，效力鹿兒島聯。
谷口博之

谷口博之（1985年6月27號—）係日本足球員，司職中場，效力鳥棲砂岩。
谷口堅三

谷口堅三（1988年12月22號—）係日本足球員，司職前鋒，效力盛岡仙鶴。
谷口海斗

谷口海斗（1995年9月7號—）係日本足球員，打前鋒位置，效力盛岡仙鶴。
谷口圭

谷口圭（1974年7月15號—）係日本足球員，司職後衞，效力過名古屋八鯨，仙台七夕，及愛媛FC。
谷口智紀

谷口智紀（1992年10月22號—）係日本足球員，司職中場，效力沼津青藍。
谷口悟朗

谷口悟朗（日文：たにぐち ごろうTaniguchi Gorō、1966年10月18號—）係日本男漫畫家兼漫畫導演，愛知縣日進市人，曾經隸屬J.C.STAFF同埋日昇動畫，而依家係自由身。代表作有《無限的未知》、《星空之旅》、《槍與劍》同埋《叛逆的魯魯修》。
谷垣健治

谷垣健治（日文：谷垣健治，1970年10月13號—）係一位日本動作指導同導演。佢係甄家班（中文：甄家班）嘅成員，喺香港以動作指導嘅身份出道同成名，後來亦都去咗日本同荷里活發展。佢喺2018同2022年分別憑《邪不壓正（中文：邪不壓正）》同《怒火》攞到第55屆金馬獎同第40屆香港電影金像獎最佳動作指導，其他代表作包括日本嘅《浪客劍心（中文：神劍闖江湖 (電影)）》電影系列同美國嘅《義勇群英：蛇眼復仇戰（中文：義勇群英：蛇眼復仇戰）》。
西遊·降魔篇

《西遊·降魔篇》（英文：Journey to the West: Conquering the Demons），係2013年香港同中國電影，由周星馳執導，舒淇、文章主演。套戲之後有續作《西遊伏妖篇》。
西貢鄧肇堅運動場

西貢鄧肇堅運動場（英文：Sai Kung Tang Shiu Kin Sports Ground）係香港一運動場，喺西貢福民路，另三邊為福惠道、美源街同美裕街，佢喺西貢警署隔籬，行政上歸西貢區，設施有運動場、草地球場。運動場1983年開張，以主要贊助人鄧肇堅命名。
西追·迪哥里

西追·迪哥里（英文：Cedric Diggory）係英國作家J. K. 羅琳寫嘅奇幻小說《哈利波特》系列嘅其中一個角色。係赫夫帕夫級長、魁地奇代表隊新隊長兼搜捕手，係好優秀嘅魁地奇球員。
農場餐廳

農場餐廳係陳興濤創辦嘅港式西餐廳，1987年第一間分店喺中環威靈頓街，餐廳供應經過改良嘅簡單西餐，標榜所有食物唔落味精、雞精、牛肉精。全盛時期曾經有48間分店，僱員人數達到1,300人。1997年亞洲金融風暴爆發嘅時候全線結業。

經營特色
農場餐廳有一套特別嘅經營管理策略。陳興濤唔准員工講粗口，亦唔准員工喺廚房食煙。餐廳嘅營業時間比一般餐廳短，噉樣令到員工有更多休息同與屋企人相處嘅時間。主管級員工亦要撰寫工作日記，並喺員工之間傳閱。陳興濤亦多次撰寫文章，表述公司嘅經營方向同面對嘅問題，更曾經將撰寫嘅文章刊登喺報紙廣告度。而農場餐廳各分店嘅牆上、餐牌同餐墊紙上，都印有陳興濤撰寫嘅關於人生哲理等文章。

重開餐廳
2008年開始，用過「農家意粉」呢個名先後開設咗五間分店，但係因為經營問題導致入不敷支，2015年1月已經全部執笠。2015年7月，再喺深水埗九江街開設「農家意粉農家妹」餐廳，2021年改返名做「農場餐廳」。
2020年5月曾經喺長洲再用「農場餐廳」呢個名重開，不過只係開咗幾個月，9月就執咗。之後再喺深水埗南昌街開，舖頭冇裝修，設備簡陋，招牌只係用膠紙黐住一塊橫額，顧客要坐喺啲貨物隔籬食嘢。
農墟

農墟（英文：farmers' market），臺灣叫農民市集，中國叫墟（北方叫集，墟期一般係農曆初一、十五），係俾農民直接向消費者賣農產品嘅實體墟市。農墟可以係喺室內，亦可以係喺室外，通常由攤檔、枱或者攤位組成，農民喺嗰度賣佢哋嘅產品、活家禽同埋農作物，有時仲會賣啲預製嘅食品同埋飲品。農墟喺全世界好多國家都有，反映咗當地嘅文化同經濟。個農墟可以好細，可能只係幾個攤位；亦可能好大，大到佔咗幾條街。由於佢哋嘅性質，農墟往往比起一般零售農產品店受到比較少嘅嚴格管制。
佢哋同街市（public markets）唔同，街市一般都係喺永久性嘅建築物入面，全年開放，而且佢哋嘅經營者可以係非農民嘅小販，提供各種包裝食品同非食品類嘅產品，典型例子係香港嘅濕貨街市，墨爾本嘅維多利亞街市（Queen Victoria Market），伯明翰嘅牛環室內街市（Bull Ring Indoor Market）等。
農夫包

農夫包係種英國傳統嘅包，圓柱形，上窄下闊。喺香港，農夫包通常會用嚟整麪包碗，入面裝住餸。
農夫小儀嬉

農夫小儀嬉（英文：Mini Fama Mega Fun）係香港無綫電視一綜藝節目，一共10集，由農夫同小儀主持，由2009年4月26號起，逢星期日夜晚黑九點至九點半喺翡翠台同埋高清翡翠台播。每集農夫同小儀都走到街頭揾市民玩遊戲做動作，同埋整蠱娛樂圈中明星好友令明星們喺鏡頭前盡現鮮為人知嘅一面。
農夫車

農夫車（粵拼： nung4 fu1 ce1）係貨車嘅一種，引擎喺駕駛室前方車頭個位。譬如豐田Hilux同埋日產Datsun Truck、五十鈴D-Max、三菱L200等等，佢哋仲搭埋四輪驅動（4-Wheel Drive，簡稱4WD）加強性能，喺北美、東南亞同大洋洲都好受歡迎。
農奴制

農奴制（Serfdom），係封建社會入面奴役農民嘅制度。農奴雖然唔等同奴隸，但地位都好低微。呢種制度到19世紀左右先至逐漸消失。
農安

農安係中國吉林長春一個縣，總面積5235平方公里，人口115萬。
農夫

農夫，又叫農人，係指農務爲業嘅人，主要供應食物同埋工業原料畀社會。男嘅叫耕田佬，女嘅叫耕田婆。有啲唔只耕田，亦會養牲口。
農夫所做嘅係一盤生意，受成本市場天氣價格影響，風險唔細。
農學

農學係研究農業領域嘅應用科學，主要研究農作物生產相關嘅學問。
賽里木湖的月光

《賽里木湖的月光》係由譚晶、臨渡、劉洲作詞，劉洲作曲、編曲同監製，喺2017年2月18號《歌手2017》第五期節目以全新原創作品第一次發佈，並由譚晶本人命名同演唱。

簡介
呢隻歌係《我是歌手》開播五季以嚟第一次出現全新嘅原創作品。呢隻歌嘅創作背景係以中國新疆賽里木湖做背景，靈感嚟自伊犁本土民歌《阿瓦爾古麗》，並喺前奏加入呢隻歌。
譚晶喺呢隻歌融合咗世界音樂，喺首歌入面加咗7種大部分係非物質文化遺產嘅民族音樂，其中以新疆民族音樂做主打。例如佢請咗新疆維吾爾族歌手、弗拉門戈結他演奏家克爾曼一齊合作，新疆舞蹈家皮達古麗幫隻歌伴舞。將7種樂器融入到流行曲式入面，以西班牙佛蘭明歌嘅旋律，將中國民族音樂嘅精粹融合，做到世界音樂嘅感覺。
譚晶喺表演嗰晚，著咗好中性嘅西裝、頭頂戴咗一頂禮服帽。佢喺嗰晚仲攞到觀眾票選、歌手互投嘅第一名。佢嘅音樂合伙人張大大仲話首歌係譚晶為咗呢個比賽而專門度身定做。另外，譚晶去過新疆留咗十日，話過想透過呢隻歌將民族音樂融入到最潮最流行嘅音樂入面。而今次嘅表演，譚晶都話佢係第一次喺舞台上跳舞、唱快歌，做咗咁多年都冇做過嘅嘢。

軼聞
譚晶喺第五集唱咗呢隻歌之後，喺第六集播出前一晚就被退賽，有網民猜測係因為《賽里木湖的月光》嘅歌詞涉及有一度有爭議嘅地名，造成南疆人同北疆人兩邊嘅衝突，並引發社會事件（烏魯木齊七五事件）。
賽西湖

賽西湖，又叫七姊妹水塘，係香港香港島舊時一個私家水塘，喺寶馬山山腰，1883年由太古洋行起，供水畀鰂魚涌太古船塢、太古糖廠同香港汽水廠。皆因嗰度居民認為個景拍得住杭州西湖，所以叫賽西湖。
1977年，賽西湖填平咗，一部份由長江實業去起住宅賽西湖大廈，其餘地方交畀市政局起賽西湖公園。
賽車

賽車（粵拼：coi3 ce1），俗稱「鍊車」，指揸車鬥快。
古羅馬同古中國都有賽馬車，電影《賓墟》有古羅馬嘅賽車場面。
比賽嘅車有好多種，包括一級方程式。
賽車刺激汽車工業嘅發展。
賽里木湖

賽里木湖（維吾爾文：سايرام كۆلى‎），古時候叫做「淨海」，係中國新疆一個湖，喺博爾塔拉博樂市境內嘅北天山山脈，緊鄰伊犁州霍城縣。湖面海拔2070米，東西長30公里，南北寬25公里，面積458平方公里。平均水深46.4米，最深處達106米，蓄水量210億立方米。
賽螃蟹

賽螃蟹係款有名嘅中國菜，用蛋白模仿蟹肉嘅菜式。食嗰時會加入鎮江醋。

歷史
相傳清朝嘅慈禧太后有一日突然想食蟹，不過由於北京離海好遠，唔可以即刻供應螃蟹，所以御廚就以蛋白扮蟹肉，製作出賽螃蟹，之後慈禧太后好鍾意。呢味菜式之後傳到上海，並喺上海發揚光大。
賽西湖公園

賽西湖公園係香港港島嘅一個公園，響寶馬山寶馬山道，面積2400平方米，1985年開張。
賽翺徽

賽翺徽（Mattias Choi Ngou Fai，2000年—）係澳門男泳手，喺中學讀書嗰陣已經代表澳門出國參賽，例如澳洲嘅泛太平洋比賽、2018年國際泳聯世界盃游泳錦標賽等。其中，佢喺荷蘭比賽嗰陣，喺50米蛙泳游出咗29秒嘅成績，成為澳門第五位29秒嘅泳手，重畀人叫做「澳門第二位蛙王」（第一位係周文顥）。佢原本喺澳門聖公會中學度讀，2019年畢業之後經校長推薦「傑出運動員入學計劃」而去澳門大學工商管理學院度進修。
資源保存理論

資源保存理論（英文：Conservation of Resources Theory，COR）係一套有關心理壓力嘅理論。
根據 COR，壓力可以用「資源」嘅概念嚟想像。COR 所講嘅「資源」，係泛指一啲個人會珍惜嘅嘢，好似係屋企人、朋友、錢財同埋身分認同呀噉。而心理壓力就通常係嚟自三樣嘢：
預想資源有可能會冇咗；（睇埋焦慮）
資源真係冇咗；或者
投放咗資源想得到新資源，但得唔到。
「邊啲資源重要啲」呢樣嘢可以視個人同文化而有異。
資歷架構

資歷架構（英文：Qualifications Framework）係香港教育局一個鼓勵同促進終身學習嘅平台，以提升香港工作人口嘅技能同競爭力。香港資歷架構係一個七級嘅資歷框架，每項資歷都係根據一套《資歷級別通用指標》，去釐定嗰項資歷嘅級別，表明應該達到嘅成效標準。

目標
為學術、職業專才同持續教育界別嘅資歷釐定明確同客觀嘅標準；
確保進修人士所獲得嘅資歷同相應學習課程嘅質素；
確保學習內容能夠配合行業嘅需要。
資源

水係一種資源。
資源係指任何一種有形或者無形、可利用性有限、又可以維持生計嘅嘢。
資源好多時都係指天然資源，其他重有人力資源、資本等等。
資源縣

資源係中國廣西桂林一縣，面積1961平方公里，人口17萬。
資格問題

資格問題喺哲學同人工智能當中有拏褦戥種情形即冇可能列嗮啲先決條件、啲攞嚟做出一個現實世界嘅行動等得到預想效果嘅。資格問題都可以着認爲係「點樣處理啲阻我達到預想目的嘅嘢」。佢佮框架問題有拏褦好強，並且戥後者其中嘅分椏問題相對。 John McCarthy畀出下低隻帶動機性嘅例子，顯示到冇可能列嗮啲情況、啲阻止划艇正常運行嘅：
「
成功坐船過河，假如係一條划艇嘅話，就需要有埋啲船棹同棹耳，佢哋完好無損，而且佢哋仲互相啱錔。好多其他資格都仲可以添加埋，令到幾乎冇可能應用到啲規則畀棹划艇，而且邊個都仲惗得到啲其他要求未說明嘅。
」
資治通鑑

《資治通鑑》，又寫做《資治通鑒》，係北宋司馬光寫嘅編年史書，由前403年三家分晉嘅戰國時代開始寫，寫到959年五代嘅後周征淮南。
資源分配

資源分配（粵拼：zi1 jyun4 fan1 pui3；英文：resource allocation）係指分配資源嘅做法，喺經濟學上係一個大課題。
資溪

資溪係中國江西撫州一個縣，總面積1251平方公里，人口11萬。
邁克生-莫雷實驗

邁克生-莫雷實驗係一個物理實驗，用嚟驗證究竟「以太」存唔存在。
邁克·柏默

邁克·柏默（Michael Anthony Palmer，1968年7月14號—）係星加坡一名律師同前人民行動黨政治人。2006－2012年做過星加坡國會議員，2011年10月至2012年12月期間做過星加坡國會議長。
邁治南

邁治南（粵拼：maai6 zi6 naam4，英文：Mike Maignan，1995年7月3號—）係法國男足球員，嚟自法屬圭亞那，司職足球守門員，喺2012年正式出道。

葳蕤史
呢節要加長。
邁特納

邁特納（Lise Meitner，1878年11月7號—1968年10月27號）係奧地利出世嘅瑞典物理學家，最出名成就係做咗頭一位解釋核裂變現象嘅人。
邁提利文

邁提利文（粵拼：maai6 tai4 lei6 man4*2；邁提利文：मैथिली），係印度東部嘅其中一隻語文，大約1500萬人用緊。
邁爾造船廠

邁爾造船廠係德國最大嘅豪華郵輪造船企業，總部嚮帕彭堡。佢重係歐洲工業遺產路線（德文：Europäische Route der Industriekultur）嘅重要構成部分。

邁爾造船廠創辦于1795年1月28號， 恰開始淨係生產木船，後尾喺1872年先開始生產带有蒸汽机驱动嘅鐵壳船。
邁爾造船廠嘅有頂船塢
有頂船塢作業船台
造船廠航空影相
造船廠入口處
造船廠外景
施工影相
戰後生存時代
喺兩次世界大戰期間，造船廠主要負責生產用于沿海活動嘅漁業蒸汽船，領航船，輕型船舶以及客船，除此之外仲忙于艦船嘅修理事宜。
因爲係少數淨負責生產少量軍用產品嘅企業，甚少受到指責，所以佢哋可以喺戰後嘅歲月中夾縫生存。1961年開始，爾道大概生産咗50隻油輪。除此之外重生產過渡船，集裝箱船。80年代中期開始，主要系通過生產豪華郵輪出名。

豪華郵輪時代
1985年，爾道起咗嗰陣世界上最大嘅有頂船塢建築，並于1987年開始運營。爾個有頂船塢建築喺1990年延長咗100米之後總長達370米，寬101.5米，高60米。建築入邊個船台長358米，寬39米。
2000年，開始起第二個有頂船塢建築（長384米，寬125米，高75米）。喺2002年完成嘅第二棟有頂船塢入邊，個船台嘅尺寸系362×45米。
2007年，第二個有頂船塢嘅擴建工程將棟建築延長咗120米，[6]長度達504米，爾個有頂船塢建築已經成爲世界上最大嘅室內船塢建築。
2011年，造船廠慶祝咗自己嘅豪華郵輪造船25周年。

特色觀光
每年大概有30萬人通過歐洲工業遺產路線參觀爾間造船廠。同時造船廠附近會定期舉行大型嘅音樂節，人氣幾高吓。
造船廠基本每日都會開放參觀嘅，成人票價系15歐左右，小童半價，開始入場參觀基本喺晏晝嗰陣，參觀時常系兩個鐘頭左右。
要注意嘅系，無論線上買飛定線下買，都要提前半個鐘領票，佢哋過時不候。
因私家車無法入園區，領咗票之後要慢慢等先會有巴士來接遊客一齊去參觀造船廠。
之後會帶你先睇一段影片，然後畀你跟著導遊參觀展廳，並和你講述造船廠歷史。
再然後會和你講述佢哋嘅廠區規劃，員工發展同埋全球業務，最後會帶你隔著玻璃觀賞船台上邊嘅員工作業。
若果運氣尚可，可以撞見郵輪順著條埃姆斯河進入北海。

爭議矛盾
喺2016年4月，邁爾造船廠和23年工齡嘅造船廠工會主席傳出因互不信任而引起嘅矛盾。
喺2016年8月，工會主席同邁爾造船廠和解並離開公司。
邁杜古里

邁杜古里（Maiduguri）係尼日利亞東北部一座城，人口超過100萬，係全國北部最大嘅城。
錫克教建築

錫克教建築（Sikh architecture）係源自於錫克教嘅一種建築風格。
錫嘅同位素

錫有71個同位素，其中有9個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
錫克聖經

《錫克聖經》（Guru Granth Sahib）係錫克教最重要嘅經典，1604年發佈。
錫匠

錫匠，工匠之一，專造錫器，亦曉修補。熔錫唔使高溫，用蠟燭都做得到，唔似鐵匠、銅匠咁要爐。
英文叫tin smith，或者tinsmith。
錫安

錫安（希伯來文：ציון‎，羅馬拼音：Tsion；英文：Zion），天主教譯熙雍，係聖經用字，通常指耶路撒冷城，或者引伸指以色列，本來指大衛最初建立耶路撒冷城嘅嗰座城堡，或者耶路撒冷聖殿所在嘅嗰座山。
錫安主義

錫安主義，又叫猶太復國主義，係一種猶太人發起嘅民族主義，主張喺地中海東岸嘅巴勒斯坦地區建立屬於猶太人嘅國家。近代嘅錫安主義喺19世紀尾興起，1948年以色列成功建國。
認知需要

認知需要（英文：need for cognition，NFC）係性格特質嘅一種，指一個人有幾鍾意認知活動。認知需要程度高嘅人傾向鍾意思考，好奇心強，會花好多時間用腦筋解決複雜嘅問題，而相比之下，認知需要程度低嘅傾向比較鍾意簡單嘅啟發法（簡單噉講即係認知上嘅捷徑）解決問題。
認知需要同五大性格特質當中嘅經驗開放性有相當強嘅正相關。
誓願絕

誓願絕（adjure；abjuration）係發誓一種，係發誓斷絕一啲嘢，例如永遠放棄，又或者嚴正拒絕等。
誕

誕，減筆寫𧩙或者旦，係神嘅生日。有時寫得隆重尊重，叫聖誕或者寶誕。
認知負荷

認知負荷（粵拼：jing6 zi1 fu6 ho6；英文：cognitive load）喺認知心理學上嘅一個概念，定義上係指一件認知作業所霸走嘅工作記憶資源有幾多：當一個認知系統嘗試處理資訊解難嗰時，佢要接收各種嘅外界資訊，同時又要由長期記憶嗰度提取需要用嘅資訊，負責暫時儲住呢啲用緊嘅資訊，等個系統可以對呢啲資訊作出運算嘅子系統就係所謂嘅工作記憶（WM）；一件作業會霸走若干量嘅工作記憶資源（認知負荷），而一般嚟講，一個個體花愈多認知資源喺一件作業上，佢喺嗰個作業上嘅表現就會愈好－答啱嘅機會率上升、反應時間變快同更加快搞掂等等。
認知負荷受好多因素影響，例如專家知識就會減低一件工作嘅認知負荷－簡單講即係，一個人做一件作業做得愈熟手，佢做件作業嗰陣要受嘅認知負荷就會愈少，愈可以喺做嗰樣嘢嗰陣空啲認知資源出嚟做第樣嘢。

量度方法
睇埋：注意力
喺心理學實驗當中，認知負荷可以用三大方法量度：
問卷，研究者可以喺實驗後或者途中要求受試者答 9 分做滿分，自己受嘅認知負荷有幾勁。
生理量度，一般認為腦活動（睇埋事件相關電位）同眼活動（斬眼有幾快同瞳孔嘅放大）等都能夠反映認知負荷。
次要作業表現，俾受試者同時做另一件比較無關痛癢嘅作業（例：數熒幕嘅另一邊有幾多次有粒星閃過），如果受試者真係集中精神做件主要作業，佢喺呢件次要作業嘅表現應該會差。

分類
當一個人喺度做一件作業，喺每一個時間點，佢嘅總認知負荷係三個數嘅總和：
；
代表本質負荷（intrinsic load），即係件作業本身嘅複雜性所造成嘅負荷。
代表外來負荷（extraneous load），即係指因為要理解件作業所造成嘅負荷；呢個數值喺教育學上好取決於個老師教得好唔好－一個好嘅老師理應要能夠為學習者提供清楚易明嘅指示，令  嘅數值有咁細得咁細。
係指相關負荷（germane load），指個認知系統一路做件作業一路處理同重組基模（簡單講就係一路做一路學習）造成嘅負荷。
認股證

認股證（粵拼：jing6 gu2 zing3；英文：warrant），音譯窩輪（粵拼：wo1 leon2），簡稱輪，又叫權證，係一種金融衍生工具。呢種證券係有期限嘅，到期嗰陣有權去用指定價格換番掛鉤股票（通常會用現金埋單），有機會賺到差價，亦有機會變成廢紙。
認股證主要分為公司認股證（equity warrant）同備兌認股證（covered warrant）兩種。響現實生活中，認股證呢個字有時就淨係指後面嗰種。而備兌認股證就再細分做認購證（Call Warrant，簡稱Call輪）同認沽證（Put Warrant，簡稱Put輪）兩種。
誓願寺

誓願寺（せいがんじ）係日本京都府京都市中京區一座寺院，凈土宗西山深草派總本山。本尊阿彌陀如來。作為講談、落語、漫才等藝人祈願成就之寺而有名，亦被稱為落語發祥之寺。
誓不低頭

《誓不低頭》（The Final Verdict）係香港電視廣播有限公司時裝劇集，由鄭少秋、曾江、陳秀珠、郭晉安、劉美娟、羅嘉良、郭鋒、胡楓、蔣麗萍、李麗蕊、李家鼎主演，監製梁材遠，編審韋家輝。呢套劇喺1988年3月2號首播，一共28集。
迪布尼

奇雲迪布尼（粵拼：kei4 wan4 dik6 bou3 nei4，英文：Kevin de Bruyne，1991年6月28號—）係比利時足球員，司職中場，而家效力緊英超球會曼城。
迪德夫拉

迪德夫拉（粵拼：dik6 dak1 fu1 laai1，Djedefre），係個古埃及第四王朝嘅法老王。佢係胡夫個仔。
迪帕克·阿胡加

迪帕克·阿胡加（英文：Deepak Prabhu Ahuja，1963年1月—）係汽車業嘅財務總監，曾經係Tesla公司嘅財務總監。
迪恩考特球場

迪恩考特球場（英文：Dean Court）喺位於英格蘭西南部多實郡度假小鎮般尼茅夫嘅一座運動場，主要用嚟足球比賽，係英超足球會般尼茅夫嘅主場球場。先前叫「健身第一球場」（Fitness First Stadium）， 喺2011年將冠名權賣畀「舒沃汽車集團」（Seward Motor Group）而改做「舒沃球場」（Seward Stadium）。而舒沃喺2012年2月進行債務重組後，球場最後接受兩年交易改名做「金沙管理球場」（Goldsands stadium）。喺2015年，球場改名做活力球場（Vitality Stadium）
迪慶香格里拉機場

迪慶香格里拉機場（粵音：dik6 hing3 hoeng1 gaak3 lei5 laai1 gei1 coeng4）係喺中國雲南嘅一個機場，喺1999年嗰陣起好兼且開放畀人用嚟搭飛機。
里加VEF

里加VEF（英文：BK VEF Rīga）係拉脫維亞里加嘅職業籃球球會，依家打緊拉脫維亞職業籃球聯賽。
里夫共和國

里夫共和國（全名係里夫族聯邦共和國，阿剌伯話：جمهورية الريف‎，英文：The Confederal Republic of the Tribes of the Rif）係住喺西屬摩洛哥嘅柏柏爾人建立嘅國。1921年9月18號宣佈獨立。
里夫共和國首都喺Ajdir，通貨係Riffan，國慶日係9月18號，人口估計有18,350人。獨立嗰陣時埃米爾係Abd el-Krim。但係共和國正式建立係喺1923年2月1號，國家元首係阿卜杜·克里姆，1923年7月至1926年5月27號嘅首相係ben Hajj Hatmi。1926年5月27號喺法國同埋西班牙嘅干涉下解散咗。

史
柏柏爾人試過積極咁抵抗西班牙人同埋法國人對沙漠嘅侵略。但係佢哋冇辦法團結，部落之間不斷內訌同埋分裂，1912年，由於部落聯盟散咗，佢哋對法國嘅殖民抗爭徹底失敗。
Abd el-Krim係其中一個部落嘅軍閥同埋阿頭，佢利用贏西班牙去試吓創造一個有實權嘅獨立國，佢先趕咗啲西班牙人返去幾個沿海前哨基地，再將啲法國人驅趕去南部。
1925年尾，法國同西班牙組成聯合軍隊反擊，1926年5月，里夫共和國滅亡。
法國國內嘅智識分子譴責法國統治階級嘅帝國主義。游擊隊同法軍一路戰鬥到1927年。
里奧

里奧（Leonardo Ferreira da Silva，1980年7月19號—）係巴西一足球員，司職前鋒，喺巴西、波蘭、阿拉伯聯合酋長國、奧地利、挪威、香港、緬甸踢過波。
喺2010年效力香港甲組足球聯賽球會南華足球隊期間着33號波衫，據講每個月人工超過15萬港元。
里奧·德利伯

里奧·德利伯（Léo Delibes，1836年2月21號—1891年1月16號）係一個 19 世紀法國作曲家，為《歌碧麗亞》等多齣芭蕾舞劇作過曲。
里奇克萊斯特 (加利福尼亞州)

里奇克萊斯特（英文：Ridgecrest），係美國加利福尼亞州克恩縣嘅一座城市。喺1963年11月29號建市，面積有20.77平方英里 (53.8平方公里)。2010年，呢個市鎮有27,616人。2019年7月4號，呢度附近發生咗矩震級6.4級同7.1級兩次強烈地震，係加利福尼亞州自1999年以嚟發生嘅最強烈地震。
里夫舒韋伯

里夫舒韋伯（粵拼：lei5 fu1 syu1 wai4 baak3，英文：Liev Schreiber，1967年10月4號—）係個美國男演員。佢喺1994年出道，出名嘅作品有《變種特攻：狼人外傳》同《叛諜狂花》。
變形記

變形記（英文：Metamorphoses；拉丁文：Metamorphōsēs）係由古羅馬詩人奧維德（Ovid）嘅一首敘事詩，廣泛噉畀人認為係奧維德嘅代表作。
變形俠醫

變形俠醫（Hulk）係驚奇漫畫嘅故事之一。呢個故事係發生喺一個叫Bruce Banner嘅科學家身上，喺佢要引爆佢個伽瑪炸彈嘅時候，一個叫Rick Jones嘅少年誤入試爆伽瑪炸彈嘅軍事基地，Bruce見到就上前保護佢，最後自己吸收咗伽瑪輻射，喺嬲嗰陣會變成無盡力量嘅變形俠醫。除咗最為人熟悉嘅Savage Hulk之外，佢重有其他人格嘅Hulk可以變，例如Gray Hulk（Joe Fixit）、同Green Scar Hulk（Worldbreaker）等等。而Green Scar Hulk就係當中最勁嘅人格，佢可以擋住俾蜘蛛俠認為係驚奇宇宙第二勁嘅超級英雄Black Bolt嘅音波攻擊同打贏俾蜘蛛俠認為係驚奇宇宙之中最勁嘅超級英雄－Sentry。

能力
超大力：至少攞到100噸嘅力（除咗Gray Hulk淨係有70噸嘅力之外），Savage Hulk喺Secret Wars嗰陣試過頂起一個一百五十億噸嘅岩石。
超強抗擊打能力：要用Adamantium（驚奇宇宙最硬嘅金屬之一）或者Vibranium（都係驚奇宇宙最硬嘅金屬之一）做嘅刀先可以完全砍透佢嘅皮膚。
超強自愈能力。
變形金剛：狂派再起

《變形金剛：狂派再起》（Transformers: Revenge of the Fallen）係一部2009年美國科幻動作電影，由米高卑做導演，改編自同名玩具，套片係2007年《變形金剛》嘅續集，而且係「變形金剛電影系列（英文：Transformers (film series)）」嘅第二套作品。主演係沙拉保夫、美瑾霍絲、佐舒杜咸米爾、Tyrese Gibson（英文：Tyrese Gibson）、John Turturro（英文：John Turturro）。
續集係2011年嘅《變形金剛：黑月降臨》。
變性

變性（粵拼：bin3 sing3；英文：transsexual）係通過變性手術或其他方法嚟改變人原先有嘅生理性別。一般嚟講，通過變性嘅人都嗌「變性人」。醫學角度講，心理諗住變性啲人，唔理有冇變過性都好，都嗌做「變性者」。多數嚟講，好多從男變性到女會先揀除毛、隆胸同磨平喉核等整容手術；而從女變性到男會先揀縮胸手術。
希望變性嘅原因目前重有爭議，但係最常見嘅解釋係「性別不安」（以前叫做「性別認同障礙」）：喺心理上無辦法認同自己嘅生理性別所引申嘅各項社會標籤，而且相信自己應該屬於其他性別。

歧視
喺廣東部分鄉下地區，唔理有冇喺心理上定通過手術或其它方法手段成功改變性別啲人都好，都統稱做「唔男唔女」。粵話俗語亦有句話做「男頭女屎忽」係形容有性別認同障礙啲人。